kardosdrur/scandi-wiki huggingface dataset:
Flygtningelejren i Skallerup Klit

Flygtningelejren i Skallerup Klit, er en af de mindre flygtningelejre for tyske flygtninge efter 2. Verdenskrig. Lejren lå i Nordjylland få km. fra Vesterhavet. For at huse de mange flygtninge købte flygtningeadministrationen 2000 skovmandshytter i Sverige. Præget af datidens had til tyskere, blev ethvert samkvem med tyske flygtning forbudt. Flygtningene kom primært fra de tyske områder Østpreussen, Pommern og Danzig, på flugt fra de russiske troppers hærgen. 

Flygtningelejren blev taget i brug og eksisterede fra oktober 1946 til oktober 1947. Derefter blev de resterende flygtninge fordelt på store flygtningelejre så som Flygtningelejren i Oksbøl. Nogle var taget tilbage til Tyskland.
I 1998 blev en af de oprindelige barakker bevaret som museum. 

På stedet ligger nu en ferieby under navnet Skallerup Seaside Resort.

Se også 
 Flygtningelejren i Skallerup Klit 
 Seaside Resort
 Museumshuset fra flygtningelejr til feriecenter 

Skallerup Klit
Bygninger, konstruktioner og anlæg i Hjørring Kommune
Etableret i 1946
Ophørt i 1947
Årsjön (Tyresta)

Årsjön er en sø i Tyresta Nationalpark i Haninge kommune i landskapet Södermanland, Sverige. Søen er en del af Åvaåens søsystem, og har afløb via Årsjöbäcken til Stensjön.

Kilder
 Årsjön Fiskeriverket

Södermanland
Søer i Sverige
Alma mater

Alma mater (den kærlige, gode moder) er en allegorisk betegnelse for universiteter. Alma (egentlig "nærende" afledet af alo, "nærer") er et adjektiv, der hos romerne ofte blev brugt for gudinder der beskyttede menneskerne. I antikkens Rom var alma mater titel på modergudinden, og i den kristne middelalderkirke på Jomfru Maria.

Indenfor den akademiske verden bruges udtrykket til at betegne universitetet, og da særlig det universitet som har fostret en alumnus. I den forbindelse har udtrykket sit ophav i navnet på Universitetet i Bologna – Alma Mater Studiorum Università di Bologna, Europas ældste universitet som blev etableret i 1088. 

I USA er det almindeligt, at også high school og endda grundskole omtales som 'alma mater'. Også skolesangene som amerikanske uddannelsesinstitutioner ofte har, kaldes for 'alma mater'.

Også betegnelsen immatrikulering, spiller på den samme funktion mater idet det tænkes at universitet forsyner studenten med kundskab og tager hånd om dennes uddannelse.

Eksterne henvisninger 

Dictionary.com – alma mater
Merriam-Webster – alma mater

Uddannelseshistorie
Latinske vendinger
Weiterstadt

Weiterstadt er en by i Kreis Darmstadt-Dieburg med venskabsbyerne
 Kiens, Italien
 Verneuil sur Seine, Frankrig
 Bagno a Ripoli, Toskana, Italien

Kommunalvalg 2011
Cap de Creus

Cap de Creus er en halvø, beliggende i Catalonien, cirka 25 kilometer syd for den franske grænse. Den nærmeste by er Figueres, som er hovedstaden i Alt Empordà, hvilket også er fødebyen for den spanske maler Salvador Dali.

I øjeblikket er området en naturpark.

Cap de Creus har et areal på 190 kvadratkilometer med et ekstraordinært landskab.

Referencer

Eksterne henvisninger 

Cap de Creus 

Halvøer i Europa
Catalonien
Allan Hansen (DBU)

Allan Hansen (født 27. februar 1949 i Bogense) er en dansk idrætsleder, der var formand for Dansk Boldspil-Union (DBU) fra 2002 til 2014.

Karriere 
Allan Hansen blev efter endt skolegang udlært som murer. Derefter begyndte han på Politiskolen, og han har været ansat ved Politiet siden 1971. Siden 1981 har han været ansat som kriminalassistent ved politiet i Fredericia.

Fodbold 
Hansen har spillet fodbold på amatørbasis i Bogense, Gentofte og Middelfart. I 1974 påtog han sig det første organisatoriske arbejde i en forening, da han kom i bestyrelsen for Ndr. Birks og Fredericia Politis Idrætsforening. I perioden 1984-1994 var han bestyrelsesmedlem og ungdomsformand Middelfart Gymnastik & Boldklub. Allan Hansen var aktiv fodbolddommer fra 1978-1984.

Han blev i 1997 formand for Fyns Boldspil-Union og samtidig medlem af Dansk Boldspil-Unions bestyrelse. I februar 2002 var Allan Hansen én af to kandidater til formandsposten i DBU, efter at Poul Hyldgaard trak sig tilbage efter 11 år som formand. Allan Hansen vandt med 92 stemmer, mod hans modstanders, daværende næstformand Henning R. Jensen, 46 stemmer.

I juni 2013 meddelte Allan Hansen at han ikke ville genopstille når hans formandsperiode udløb den 1. marts 2014. Han blev afløst af Jesper Møller, da denne var eneste kandidat ved formandsvalget. Hansen fortsatte som medlem af UEFAs Excecutive Committee og FIFAs Audit & Compliance Committee.

Referencer

Eksterne henvisninger 
 Allan Hansens profil  på DBUs officielle hjemmeside

Personer fra Bogense
Politifolk fra Danmark
Fodbolddommere fra Danmark
Formænd for Dansk Boldspil-Union
Danskere i 2000'erne
Personer i Kraks Blå Bog
Sønder Marsk

Sønder Marsk (også Søndermarsk, , ) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen er beliggende fem kilometer syd for Husum i Sydslesvig i et udpræget moseområde. Området omkring byen er sikret med diger og må permanent afvandes ved hjælp af pumpestationer. Nabobyer er blandt andre Mildsted og Rantrum.

Kommunen samarbejder på administrativt plan med andre kommuner i Nordsø-Trene kommunefællesskab (Amt Nordsee-Treene).

I den danske tid hørte landsbyen under Mildsted Sogn (Sønder Gøs Herred).

Litteratur 
 J.P. Trap: Statistisk-topografisk Beskrivelse af Hertugdømmet Slesvig, bind I-II; Kjøbenhavn 1864

Eksterne henvisninger

Noter 

Byer i Kreis Nordfriesland
Byer i Slesvig-Holsten
TV3+ HD

TV3+ HD er en dansk HD-kanal fra Modern Times Group.  Kanalen er en spejling af TV3+ og viser sit indhold i HD eller opskaleret til HD.

Kanalen sendte første gang d. 2. februar 2010. I fremtiden forvendtes det at kanalens søsterkanaler som TV3 og TV3 Puls også begynder at sende i HD.

Mange sportsbegivenheder bliver sendt i HD, f.eks. NFL, UEFA Champions League, Formel 1, Le Mans og Superligaen.

Links 
 http://www.viasat.dk/
 http://tv3.dk/ 
 http://www.flatpanels.dk/nyhed.php?subaction=showfull&id=1261402375

Tv-kanaler fra Viasat
+ HD
Etableret i 2010
Østerhever

Østerhever (dansk) eller Osterhever (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen er beliggende 16 kilometer nordvest for Tønning og 12 kilometer nordøst for Sankt Peter-Ording på halvøen Ejdersted i Nordfrisland. Til kommunen hører også landsbyen Augustkog (på tysk Augustenkoog). Byen skrives på nordfrisisk Uasterheewer. Nabobyer er Vesterhever mod vest, Poppenbøl mod syd og Tetenbøl mod sydøst. Den romanske landsbykirke er fra 1113 og ligger på et værft (varft).

Kommunen samarbejder på administrativt plan med andre kommuner i Ejdersted kommunefællesskab (Amt Eiderstedt).

Ejdersted
Byer i Kreis Nordfriesland
Byer i Slesvig-Holsten
Karl Bartsch

Karl Friedrich Adolf Konrad Bartsch (født 25. februar 1832, død 19. februar 1888) var en tysk filolog.

Bartsch, der endede som professor i Heidelberg, har indlagt sig store fortjenester ved sine udgaver af provençalske, oldfranske og gamle tyske tekster og ved sine skarpsindige undersøgelser af en mængde spørgsmål vedrørende middelalderens litteratur og sprog. I en alder af 24 år udgav han sin Provenzalisches Lesebuch (1856), der senere deltes i en Chrestomathie provençale (1. udgave 1868) og Grundriss der provenzalischen Litteratur (1. udgave 1872); desuden har han udgivet troubadouren Peire Vidal og Mysteriet om den hellige Agnes. 1866 udkom 1. udgave af hans Chrestomathie de l'ancien français og nogle år efter hans samling Altfranzösische Romanzen und Pastourellen (1870).

Af hans virksomhed som germanist fremhæves hans udgaver af Strickers Karl (1857), Berthold von Holle (1858), Nibelungenlied (1866), Kudrun og Deutsche Liederdichter des 12. bis 14. Jahrhunderts. Hertil slutter sig en række litterærhistoriske undersøgelser og studier: Über Karlmeinet (1861), Über Bawler (1863), Über das Nibelungenlied (1865), Herzog Ernst (1869). Desuden har han gentagne gange behandlet metriske spørgsmål, udgivet en stor samling eventyr og sagn fra Mecklenburg, oversat Robert Burns, Dante, gamle franske folkeviser osv.

Bartsch er tillige flere gange optrådt som selvstændig digter; endelig var han en flittig medarbejder ved tyske og franske videnskabelige tidsskrifter og var i længere tid udgiver af Germania. Som man ser heraf, har hans virksomhed været overordentlig
omfattende, og det kan tilføjes, at den på enkelte områder har været af grundlæggende betydning. Særlig må her fremhæves de arbejder, i hvilke han har søgt at oplyse, på hvilken måde og i hvilket omfang de romanske og germanske landes litteratur påvirkede hverandre i middelalderen.

Kilder 

 
 Critical edition of Karl Bartsch's translation of Dante Alighieri's Divine Comedy at academia.edu

Filologer fra Tyskland
Germanister
Romanister
Ansatte ved Heidelbergs Universitet
Salmonsens
Jerson Ravelo

Jerson Ravelo (født 30 Jul 1977 i San Cristobal) er en bokser fra Den Dominikanske Republik, der repræsenterede sit hjemland i 2000 Sommer-OL i Sydney i mændenes 75 kg Division.

Jerson Ravelo bor i øjeblikket i Newark, NJ med sin søn Jerson Jr. 

Ravelo blev i 1998 National Golden Gloves-mellemvægtmester. Ravelo repræsenterede også Den Dominikanske Republik i mellemvægt i De Olympiske Lege i Sydney, men blev elimineret i 1. omgang af Paul Miller i Australien, på en 8-7 beslutning.

I 2006 underskrev Jerson en salgsfremmende kontrakt med The Contender Group. "They care about their fighters," sagde Ravelo. "They're not trying to make a quick buck out of a fighter, they're looking long term." 

Det næste punkt på dagsordenen var et opgør med daværende ubesejrede Allan Green i Tulsa, Oklahoma den 14. oktober 2006. Jerson blev stoppet i ottende omgang. Under kampen, fik Ravelo en anden skade på sin højre hånd.

Jerson mødte Andre Ward den 20. juni 2008 i Georgetown i Cayman Islands om den ledige WBO Nabo Supermellemvægttitel. Ward dominerede Ravelo i størstedelen af kampen på vej til en TKO sejr i ottende omgang, og vandt den ledige WBO Nabo Supermellemvægttitel. 

Boksere fra Dominikanske Republik
Shelby Pudwill

Shelby Pudwill (født 7. juli i 1975 i McLaughlin i South Dakota i USA) er en tidligere amerikansk professionel bokser. 

Pudwills mest kendte kamp var mod Andre Ward; den fandt sted den 12. september 2009 i Pechanga Resort and Casino i Temecula i Californien i USA. Pudwill blev besejret i 3. omgang efter TKO, og kampen blev til hans sidste. Han fik registreret 22 sejre, fire nederlag og en uafgjort.

Boksere fra USA
Velt

Velt (dansk) eller Welt (tysk) er en landsby og kommune i det nordlige Tyskland under Kreis Nordfriesland i delstaten Slesvig-Holsten. Byen er beliggende ti kilometer vest for købstaden Tønning på halvøen Ejdersted. Byens nordfrisiske navn er  Wäilt. Området var allerede beboet i 800-tallet.

Kommunen samarbejder på administrativt plan med andre kommuner i Ejdersted kommunefællesskab (Amt Eiderstedt).

Eksterne henvisninger 

 Velt Kommune 

Ejdersted
Byer i Kreis Nordfriesland
Byer i Slesvig-Holsten
Welt

Welt kan henvise til 

 Welt, en by i Nordtyskland med det danske navn Velt
 Welt (nyhedskanal), en tysk tv-station ejet af Axel Springer SE

Se også 
 Die Welt, en tysk avis, der udgives af Axel Springer SE
 Welt am Sonntag, en tysk ugeavis udgivet af Axel Springer SE
 Welt am Draht, en tysk tv-serie med den danske titel Verden i en tråd
Tulsa World

Tulsa World er den daglige avis for byen Tulsa i Oklahoma og er den næstmest udbredte cirkulerede avis i staten, efter The Oklahoman. Tulsa World er den primære avis for den nordøstlige og østlige del af Oklahoma. Den blev grundlagt i 1905 og er stadig en uafhængig avis og ejes og drives i gennem fire generationer af Lorton-familien fra Tulsa.

Etableret i 1905
Aviser fra USA
Oklahoma
Dame (titel)

Dame [udt. 'dæim'] er en britisk titel, der bruges af kvinder, der er riddere (storkors (Dame Grand Cross)) eller kommandører (Dame Commander) af Order of the Bath, Sankt Mikaels og Sankt Georgs orden, Royal Victorian Order eller Order of the British Empire. 
  
Titlen er lavadelig, og den bruges foran fornavnet. Dvs. ”Dame Helen” eller Dame Helen Mirren, men aldrig ”Dame Mirren”. Tilsvarende for Dame Shirley Bassey, Dame Vera Lynn, Dame Maggie Smith og Dame Agatha Christie. (I 1968 blev Agatha Christies anden mand Sir Max Edgar Lucien Mallowan ridder af det britiske imperium, herefter hun kunne kalde sig Lady Mallowan).

Kvinder, der er riddere af den engelske hosebåndsorden eller den skotske Tidsel-orden bruger titlen Lady foran deres fornavn. 

I 2010 var Lady Marion Fraser den eneste ikke-kongelige kvinde, der var medlem af Tidsel-ordenen, mens tidligere premierminister Margaret Thatcher og Mary Spencer-Churchill Soames (yngste datter af premierminister Winston Churchill) var ikke-kongelige medlemmer af Hosebåndsordenen. 

Adelige titler
Karel Mengelberg

Karel Mengelberg (født 18. juli 1902 i Utrecht – død 11. juli 1984 i Amsterdam, Holland) var en nederlandsk komponist, dirigent og forfatter.

Mengelberg stammede fra en gammel kunstnerfamilie. Hans onkel var dirigenten Willem Mengelberg. Han første lærere i komposition var Berthe Geuer og Willem Pijper. Fra 1923 til 1927 studerede han ved Universität der Künste Berlin: direktion hos Julius Prüwer (1874-1943); komposition hos Leo Schrattenholz (1872-1955) og Emil Nikolaus von Reznicek; og korledelse hos Siegfried Ochs. Derudover studerede han hos Hermann Scherchen og gennemførte et akustikstudium på Technische Universität Berlin i 1929-1932 ved Karl Willy Wagner (1883-1953).

Under hans studier arbejdede Mengelberg i Berlin som skuespilmusiker og kordirigent og udfærdigede blandt andet klaverudgaver for Universal Edition.

Mengelberg skrev værker for orkester, kammermusik og forskellige vokalværker, foruden skuespil-, film og hørespilsmusik. Han vandt to gange (1950 og 1954) byen Amsterdams Store Pris i Komposition og i 1951 Prix Italia for sit hørespilsmusik.

Mengelberg er far til komponisten og pianisten Misha Mengelberg.

Eksterne henvisninger 
 Biografi  

Komponister fra Nederlandene
Koldenbyttel

Koldenbyttel, Koldenbøl (dansk) eller Koldenbüttel (tysk) er en landsby og kommune beliggende omtrent 8 km syd for Husum og kun 1 km vest for Frederiksstad ved sammenløbet af Ejderen og Trenen. Med under kommunen hører Büttel, Herrnhallig (Herrenhallig), Norddeich (Norddige) og Süderdeich (Sønderddige). Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Nordsø-Trene kommunefællesskab (Amt Nordsee-Treene). Koldenbøl er sogneby i Koldenbøl Sogn. Sognet lå i Tønning Herred (Ejdersted,Slesvig), da området tilhørte Danmark.

Byen blev første gang nævnt i 1352. Byens nordfrisiske navn er Koolnbütel. Stednavnet betyder med nye ord kold by, som må fortolkes som forladt by. Stedet blev altså forladt og senere genbefolket. Endelsen på -byttel menes at være af nedertysk eller frisisk herkomst. Den svarer til den nordiske endelse på -bøl. Landsbyen er beliggende i marskområder 
nord og vest for den nedre Trene overfor byen Frederiksstad. 

Forfatteren og digteren Anna Owena Hoyers var fra Koldenbøl.

Eksterne henvisninger 

 Koldenbyttel Kommune

Noter 

Byer i Kreis Nordfriesland
Byer i Slesvig-Holsten
Misha Mengelberg

Misha Mengelberg (født 5. juni 1935 i Kyiv, Ukraine, død 3. marts 2017 i Amsterdam) var en nederlandsk jazzpianist og -komponist. Han vandt Gaudeamus Internationale Komponist-pris i 1961.

Mengelberg var søn af Karel Mengelberg, som igen var nevø til dirigenten Willem Mengelberg. Han studerede kortvarigt arkitektur før han kom ind på Koninklijk Conservatorium Den Haag, hvor han studerede fra 1958 til 1964. Mens han var på konservatoriet vandt han førsteprisen til en jazzfestival i Loosdrecht og blev tilknyttet Fluxus. Hans tidlige påvirkninger var Thelonious Monk, Duke Ellington og John Cage, som han hørte holde forelæsning i Darmstadt.

Referencer

Eksterne henvisninger 

 Interview med Mengelberg fra 1996 foretaget af Dan Warburton
 Diskografi fra European Free Improvisation Pages 
 ICP Orchestras hjemmeside
 FMP-udgivelser

Komponister fra Nederlandene
Jazzpianister
Musikere fra Nederlandene
Personer fra Kyiv
Nederlændere i 1900-tallet
Nederlændere i 2000-tallet
Koninklijk Conservatorium Den Haag

Koninklijk Conservatorium Den Haag er et musikkonservatorium, der udbyder videregående uddannelse i musik og dans. Det ligger i Haag, Nederlandene.

Konservatoriet blev grundlagt af Vilhelm I i 1826.

Kurser 
Konservatoriet udbyder bachelor- og kandidatkurser inden for følgende områder:
 Europæisk klassisk musik
 Tidlig musik
 Jazz
 Sonologi
 Billede og Lyd/ArtScience
 Lydens væsen
 Komposition
 Ballet
 Opera

Eksterne henvisninger 
 Officiel hjemmeside

Musikkonservatorier
Uddannelse i Nederlandene
Etableret i 1826
Haag
Kotzenbøl

Kotzenbøl, Kotsenbøl (dansk), Kotzenbüll (tysk) eller Kotzenbel (nordfrisisk) er en landsby og kommune i det nordlige Tyskland under Kreis Nordfriesland i den tyske delstat Slesvig-Holsten. Byen er beliggende få kilometer nordvest for Tønning på halvøen Ejdersted. Byen skrives også Kotsenbøl på dansk. Byens nordfrisiske navn er Kotzenbel.

Kommunen samarbejder på administrativt plan med andre kommuner i Ejdersted kommunefællesskab (Amt Eiderstedt). I den danske tid hørte landsbyen under Kotzenbøl Sogn (Tønning Herred).

Eksterne henvisninger

Noter 

Ejdersted
Byer i Kreis Nordfriesland
Byer i Slesvig-Holsten
Ropucha-klassen

Ropucha-klassen (Projekt 775) er en klasse af store landgangsskibe bygget til den sovjetiske flåde og efterfølgende overtaget af de russiske og ukrainske flåder.

Historie 

Udviklet i 1960'erne og søsat fra 1974 på det polske skibsværft Stocznia Północna i Gdańsk. Fra 1975 hejste det første skib kommando i den sovjetiske flåde. Klassen erstattede den aldrende Alligator-klasse. Skibene blev leveret i tre omgange, den første omgang bestod af 12 skibe fra 1974 til 1978, den anden omgang var 1980-1988 blev der leveret 13 skibe. Den sidste levering løb fra 1988 til 1992 og omfattede tre skibe af et forbedret design benævnt Ropucha II

Ved Sovjetunionens sammenbrud var der 25 skibe af Ropucha I-typen. De 17 var i aktiv tjeneste og de andre otte var i reserve og delvist skrotningsmodne.

I 1976 solgte man en enhed til Yemen. En anden enhed blev i 1996 overdraget til Ukraine som en del af opdelingen af Sortehavsflåden.

Operativt 
Skibene i Ropucha-klassen har flere gange i historien været indsat i operationer rundt om i verden. Ved borgerkrigen i Yemens udbrud i 1986 benyttede man disse skibe til at evakuere et større antal sovjetiske statsborgere fra havnebyen Aden.

I 1999 transporterede klassen 260 køretøjer og 650 soldater til de russiske fredsbevarende styrker i Albanien.

I 2008 deltog to skibe i klassen i Krigen i Sydossetien hvor de deltog i besættelsen af den georgiske havneby Poti. Enkelte skibe forretter konstant forsyningstjeneste til Kamtjatka-halvøen, Kurilerne og Sakhalin.

I august 2009 deltog de tre skibe Asov, Novotjerkassk og Jamal sammen med en fregat og to atomubåde i eftersøgningen af det forsvundne fragtskib Arctic Sea.

Last 
Skibene er designet til at sejle op på en fjendtlig strand og aflevere deres last af kampvogne, pansrede køretøjer og soldater. Skibene er til dette formål udstyret med et stort anker til at trække skibene væk fra stranden når de har afleveret deres last. Ropucha-klassen kan lastes med 480 tons i et lastrum på 95×4,5×4,5 meter. I dette lastrum er der plads til op til ti tunge kampvogne eller et større antal andre motoriserede køretøjer.

Skibe i klassen

Referencer

Eksterne henvisniner 

 World Navies Today: Russian Littoral Warfare Ships 
 fas.org: Projekt 775  
 warfare.ru: 775 Ropucha class 
 Jane's Fighting Ships 2008 (digital version)

Krigsskibe fra Rusland
Krigsskibe fra Ukraine
Landgangsfartøjer
Krigsskibe fra Sovjetunionen
Niels Bukh

Niels Ebbesen Mortensen Bukh (15. juni 1880 i Snejbjerg, Herning – 7. juli 1950 i Egense) var en dansk gymnastikpædagog og højskoleforstander, hvis eftermæle præges af, at han samarbejdede med nazisterne.

Niels Bukh voksede op på Vallekilde Højskole, hvor hans far var lærer. Han tog selv lærereksamen 1912 og var samme år leder for sin gymnastiktrup ved OL i Stockholm 1912, hvor han fik sit internationale gennembrud som gymnastikleder.

Bukh var inspireret af Kaare Theilmann og den finske gymnastikpædagog Elli Björkstén. I årene 1914-1920 udviklede han svenskeren Pehr Henrik Lings gymnastik til sin egen mandsgymnastikstil, hvis mål var med at gymnastiske øvelser forebygge stivhed og uheldige kropslige vanestillinger især hos karlene på landet. Han grundlagde i 1920 Danmarks første idrætshøjskole, Gymnastikhøjskolen Ollerup på Fyn. Bukhs elitehold fra idrætshøjskolen var meget populære, også uden for Danmark. Ollerupgymnasterne rejste i 1920'erne og 1930'erne verden rundt til Japan, Sydafrika, Tyskland og Argentina. Han deltog også med et opvisningshold ved OL i Berlin 1936.

Efter Adolf Hitlers magtovertagelse i 1933 vakte det opsigt at Bukh åbent støttede til det nazistiske Tyskland. I 1939 bar Niels Bukhs gymnasiaster et hagekorsflag ind på Østerbro Stadion.
Efter Besættelsen kom Bukhs navn i vanry pga. beskyldninger mod ham for samarbejde med besættelsesmagten, som førte til, at han blev arresteret. På trods af disse vanskeligheder og homoseksuelle forhold fik han efter krigen genrejst idrætshøjskolen og genoptog udlandsrejserne. Han blev i 1944 godsejer efter at han havde købt den nærliggende herregård Løgismose.

Eksterne henvisninger 
 
 Niels Bukh – Den Store Danske
 Krop og karisma – Niels Bukh og nazismens udfordring til højskolen 
 Niels Bukh – En politisk-ideologisk biografi

Idrætsledere fra Danmark
Gymnastik i Danmark
Danskere i 1900-tallet
Skolefolk fra Danmark
Folkehøjskoleforstandere fra Danmark
Godsejere fra Danmark
Personer i Kraks Blå Bog (afdøde)
Personer i Dansk Biografisk Leksikon
Deltagere for Danmark ved sommer-OL 1912
Quiche

Quiche (udtale: ) er i fransk madlavning en ovnbagt ret af æg og mælk eller fløde i en dejskorpe. Dejskallen kan bages, før de andre ingredienser tilsættes. De kan være røget fisk, kogt hakket kød, grønsager eller ost, der ofte kommes i æggemassen, inden den bages. Quiche er ikke dækket af dej, men en åben tærte. Den kan pyntes med tomatskiver eller dejstrimler. Quiche kan spises som morgenmad, frokost eller aftensmad efter smag.

I varianten Quiche Lorraine tilsættes fløde, stegt bacon og ost.

Se også 
 Pie
 Tærte

Eksterne henvisninger 

Mad fra Frankrig
Tærter
Hellig Kors Kloster

Hellig Kors Kloster er navnet på et kloster der er beliggende på den jyske hede nærmere betegnet i Lem nærheden af Skjern. Klosteret er et evangelisk luthersk kloster der blev opført i 1950erne og 1960erne, oprettet af pastor Hakon Rabjerg.

Eksterne henvisninger 
 Velkommen til Hellig Kors Kloster
 Udfordringen – hele kirkens ugeavis 
 Profilbogen : www.ring-skjern-profil.dk

Klostre i Danmark
Bygninger, konstruktioner og anlæg i Ringkøbing-Skjern Kommune
Plaid

En plaid er en type tæppe, der især anvendes til at holde kroppen varm både indendørs og udendørs, og mange restauranter og biografer stiller plaider til rådighed for besøgende. Plaider benyttes desuden til skovture, da de kan være gode at ligge på eller anrette sin mad på.

Ordet "plaid" er lånt via engelsk og stammer fra gælisk, hvor "plaide" betyder "tæppe".

Kilder og referencer 

Beklædningsgenstande
Tæpper